KIRJALLINEN KYSYMYS E-0686/01 esittäjä(t): Daniel Varela Suanzes-Carpegna (PPE-DE) komissiolle. KOR ja kalastusponnistuksien vähentäminen EU:ssa.



Virallinen lehti nro 261 E , 18/09/2001 s. 0176 - 0179



KIRJALLINEN KYSYMYS E-0686/01 esittäjä(t): Daniel Varela Suanzes-Carpegna (PPE-DE) komissiolle (8. maaliskuuta 2001) Aihe: KOR ja kalastusponnistuksien vähentäminen EU:ssa Euroopan parlamentti on yhteisestä kalastuspolitiikasta antamassaan päätöslauselmassa vaatinut talouden kansainvälistymisen luoman haasteen johdosta komissiota ja neuvostoa jatkamaan rakennetukia kalataloudelle ja säilyttämään ne olemassa olevat tuet, jotka eivät aiheuta kalastusponnistusten yleistä lisääntymistä ja erityisesti tuet, jotka merkitsevät ympäristöllisiä parannuksia tai meriympäristön suojelemista sekä tuet, jotka on tarkoitettu laivastoille maissa, jotka ovat täyttäneet toisiaan seuraavissa monivuotisissa ohjausohjelmissa (POP) vahvistetut sitoumukset. Tässä tarkoituksessa Euroopan parlamentti pyytää komissiota jatkamaan yhteisön laivaston mukauttamista Euroopan ja maailman nykyisiin resursseihin ja valmistelemaan uutta, uskottavaa laivaston ohjausohjelmaa, jossa otetaan huomioon alan tilanne ja jota voidaan soveltaa tehokkaasti ja tasapuolisesti kaikkiin laivastoihin ja alan ammattilaisiin kansallisuudesta riippumatta. Voiko komissio ilmoittaa, kuinka suuri summa EU:n kalastusalan rakennetukien kokonaismäärästä on tarkoitettu kalastusponnistusten vähentämiseen kussakin jäsenvaltioissa vuosina 19941999? Voiko komissio ilmoittaa, mikä on näiden määrärahojen toteutumisaste kussakin jäsenvaltiossa ohjelmointikaudella 19941999? Voiko komissio ilmoittaa, mitä tapahtui kalastusponnistusten supistamiseen tarkoitetuille käyttämättä jääneille määrärahoille kussakin jäsenvaltioissa ohjelmointijaksolla 19941999? Voiko komissio ilmoittaa kussakin jäsenvaltiossa käyttämättä jääneiden ja komissiolle palautettujen määrärahojen kohtalon vuosina 19941999? Voiko komissio ilmoittaa, kuinka suuri summa kalastusalalle myönnettyjen rakennemäärärahojen kokonaissummasta on tarkoitettu kalastusponnistuksien supistamiseen kussakin jäsenvaltiossa vuosina 20002006? Franz Fischlerin komission puolesta antama vastaus (5. huhtikuuta 2001) 1. Kalastusponnistusten mukauttamista ohjelmakautena 19941999 koskeva suunnitelma >TAULUKON PAIKKA> 2. Kalastusponnistusten mukauttamiseen käytetyt määrärahat ohjelmakautena 19941999 >TAULUKON PAIKKA> Edellä olevassa taulukossa ilmoitetut määrät muodostavat vain osan käytettävien määrärahojen kokonaismäärästä, koska määrärahoja käytetään edelleen vuoden 2001 loppuun asti. Käytettyjen määrärahojen kokonaismäärä selviää vasta vuonna 2002. 3. Kuten edellä olevassa 2 kohdassa olevan taulukon alapuolella ilmoitetaan, määrärahojen käyttö jatkuu edelleen. Tämän vuoksi tällä hetkellä ei voida varmuudella sanoa, onko osa (ja kuinka suuri osa) edellä olevassa 1 kohdassa olevassa taulukossa ilmoitetuista määrärahoista vaarassa jäädä käyttämättä. Mahdollisesti käyttämättä jäävät määrärahat joudutaan perumaan, koska niitä ei voida kohdentaa uudelleen 31. joulukuuta 1999 jälkeen. 4. Komissio pyytää parlamentin jäsentä tutustumaan vastaukseen, jonka komissio on antanut parlamentin jäsenen kirjalliseen kysymykseen E-59/01(1). 5. Kalastusponnistusten mukauttamista ohjelmakautena 20002006 koskeva suunnitelma >TAULUKON PAIKKA> (1) EYVL C 235 E, 21.8.2001, s. 106.